कानपुर नगर, हरिओम गुप्ता - बीते दिनो थाना बर्रा क्षेत्र के 507 बर्रा विश्व बैंक, बडा पार्क के रहने वाले गोविन्द की नव विवाहिता 26 वर्षीय पत्नी शालिनी उर्फ मोनी कश्यप की संदिग्ध परिस्थियों में मौत हो गयी थी। बात संदिग्ध तक पक्की और हो गयी जब शालिनी की मौत पर उसके ससुराल का एक भी व्यक्ति शामिल नही हुआ। मायके पक्ष ने थाना हरबंश मोहाल में शालिनी के उत्पीडन, शोषण, अत्याचार व दहेज में मामला दर्ज कराया था। पुलिस द्वारा तत्काल कार्यवाही करते हुए ससुराल पक्ष के तीन लोगों को हिरासत में भी लिया गया था, लेकिन खाकी ने अपना खेल दिखा दिया और आरोपी ससुरालियों को बिना किसी ठोस बयान के थाने से ही रिहा कर दिया। वहीं पुलिस अब मायके पक्ष वालों को सिर्फ समझाने का काम कर रही है।